Prins William slutter som ambulansepilot
Prins William har jobbet fulltid som ambulansepilot siden 2015. Nå slutter han for å jobbe med sine kongelige plikter. Det betyr at familien flytter til London fra sitt hjem i Norfolk øst i England, der de har bodd siden 2014, melder NTB. Prins George fyller fire år i juli og skal starte på skole i London i september. Søsteren, prinsesse Charlotte, skal også starte i barnehage i hovedstaden, heter i det i en uttalelse fra Kensington Palace. Har du lest? Prins William tok et kraftig oppgjør med homofobi. Prins William sier det har vært en stor ære å få fly med East Anglian Air Ambulance. – Tiden jeg har vært i militæret og erfaringene jeg har fått i denne jobben er noe som kommer til å følge meg resten av livet. Jeg har fått et verdifullt perspektiv som vil følge meg resten av min kongelige karriere. – Jeg har elsket å være en del av et team med så profesjonelle og talentfulle folk som redder liv hver dag. Jeg kunne ikke vært mer stolt av Englands medisinske tilbud. Les også: Prins William om farsrollen: – En stor omveltning.
Storbritannias prins William slutter i jobben som ambulansepilot i sommer for å la sønnen starte skolegangen i London.